Hold Me, Thrill Me, Kiss Me, Kill Me

**«Hold Me, Thrill Me, Kiss Me, Kill Me»**,  իռլանդական U2 ռոք խմբի երգը, որը թողարկվել է որպես «Հավերժ Բեթմենը» ֆիլմի սաունդթրեքի սինգլ։  Երգը հասել է առաջին հորիզոնական Իռլանդիայի ազգային հիթ-շքերթում, երկրորդին բրիտանական հիթ-շքերթում, տասնվեցերորդին Billboard Hot 100-ում, ինչպես նաև գլխավորել է Mainstream Rock Tracks և Modern Rock Tracks հիթ-շքերթները։  Բոնոն երգի թեման նկարագրել է «լինել ռոք խմբում» և «լինել աստղ» բառերով։

Երգի համար նկարահանված տեսահոլովակում կան կադրեր «Հավերժ Բեթմենը» ֆիլմից և տեսարաններ Zoo TV Tour-ից, իսկ երաժիշտները պատկերված են որպես մուլտֆիլմի կերպարներ։  Պաշտոնական տվյալների համաձայն` խումբը պարզապես բավարար ժամանակ չուներ լիարժեք տեսահոլովակ նկարահանելու համար, ուստի ընտրվեց այս տարբերակը: Ինչ-որ իմաստով այս տեսանյութը Zoo TV-ի ժամանակաշրջանի քվինտեսենցիան է և ամփոփում է այն փոփոխությունները, որոնք տեղի են ունեցել խմբի հետ այդ ընթացքում։

## Երգի մասին
Երբ առաջարկ է եղել Բեթմենի մասին ֆիլմի համար երգ ձայնագրել, Բոնոն մերժել է, քանի որ խմբի առանցքային երաժիշտներից մեկը՝ Էջը, գտնվում էր արտերկրում։  Այնուամենայնիվ, վոկալիստը ոգևորվել է այդ մտքից և ժամանակի ընթացքում վերադարձել դրան: Երգի սևագիր տարբերակը ձայնագրվել է դեռևս Zooropa ալբոմի ստեղծման ժամանակ, Էջը դա շատ է հավանել, բայց այդպես էլ չի կարողացել ժամանակին այն «խելքի բերել»: Մտածելով համապատասխան մեղեդու մասին՝ Բոնոն հիշել է այդ ձայնագրությունը և որոշել, որ այն կարող է շատ օգտակար լինել։  Երբ Էջը վերադարձել է, Բոնոն զանգահարել է նրան և ասել. «Ի՞նչ ես մտածում Բեթմենի մասին ֆիլմի համար երգ ստեղծելու մասին: Ինձ թվում է, որ այս մեղեդին հիանալի տեղավորվում է ֆիլմի համատեքստում»։

«Ես կարծում էի, որ մեզ համար օգտակար կլինի մասնակցել նման անլուրջ մի բանի, պարզապես ձայնագրել թրեքը՝ որպես հաճույք: Այդ պատճառով մենք համաձայնություն տվեցինք այդ երգին»: Բոնոն գրել է հումորային տեքստ․ «Հագնվել ես այնպես, ինչպես քույրդ/Վարվում ես այնպես, ինչպես պոռնիկ/Նրանք չգիտեն, թե ինչով ես զբաղվում/Սիրելիս, դա պետք է լինի արվեստի հետ կապված ինչ-որ բան/Դու քայլող գլխացավանք ես/Դու աստղ ես»: Չնայած բառերը կարող էին տարբեր կերպ մեկնաբանվել իմաստների երկակիության պատճառով, երգի համար ստեղծված մուլտֆիլմի տեսահոլովակը հեղինակին թույլ տվեց էլեգանտ կերպով «քայլել» իր խումբը շրջապատող մի քանի առասպելների միջով՝ օգտվելով այս անլուրջ համատեքստից։

Երգի անունը «Hold Me, Thrill Me, Kiss Me» դասական փոփ երգի հղում է, և այն հայտնվում է (պահանջարկ չունեցող այլ դեմոձայնագրությունների անունների հետ միասին) Zooropa-ի շապիկին՝ բնորոշ մանուշակագույն տառատեսակով։ Երաժիշտները երգը կատարում էին PopMart շրջագայության յուրաքանչյուր շոուի ժամանակ, երբ երկրպագուները պահանջում էին կրկնել երգը։  Այնուամենայնիվ, նրանք հետագայում չեն վերադարձել դրան մինչև 2010 թվականը, երբ այն հնչել է U2 360° Tour-ի համերգներից մեկի ժամանակ։

Երգը ներկայացվել է «Ոսկե գլոբուս» մրցանակի «Լավագույն երգ» անվանակարգում, սակայն պարտվել է «Colors of the Wind»-ին «Պոկահոնտաս» մուլտֆիլմից։ Այնուամենայնիվ, այն նաև առաջադրվել է «Ոսկե ազնվամորի» մրցանակի «ամենավատ օրիգինալ երգի»  համար՝ կրկին պարտվելով «Շոուգըրլզ» ֆիլմի «Walk Into the Wind» կոմպոզիցիային։  Տեսահոլովակը առաջադրվել է MTV Award մրցանակի  «Լավագույն տեսահոլովակ ֆիլմից» անվանակարգում, բայց նույնպես ձախողվել է։

## Երաժշտական տեսահոլովակ
Քևին Գոդլին և Մորիս Լայնենը երգի համար անիմացիոն հոլովակ են ստեղծել, որտեղ անիմացիան ընդհատվում է ֆիլմի կադրերով։  Ըստ սյուժեի՝ խումբը ելույթ է ունենում Գոթեմ Սիթիում, և Բոնոն «պատռվում է» իր երկու ալտեր էգոյի՝ «The Fly»-ի և «MacPhisto»-ի միջև, մյուս երաժիշտները հետապնդում են Բեթմենի օդանավին՝ օգտագործելով դեղին սուպերքարը և իրենց կիթառները, ինչպես հրանետներ։ Ֆիլմի նման անիմացիոն տեսարաններում հայտնվում են նաև կերպարներ, որոնք հագնված են որպես Հանելուկասաց, դոկտոր Չեյզ և Ռոբին:

Տեսահոլովակի տեսարաններից մեկում նեոնային ցուցանակի վրա գրված է «Mister Pussey's»․ Universal Music-ի խմբագրված տարբերակում այդ ցուցանակը փոխարինվել է «Mister Swampy's»-ով։  Մեկ այլ տեսարանում, երբ խմբի անդամները քայլում են փողոցով, Բոնոն, որը կարդում է C. S. Lewis-ի Balamute letter-ը ճանապարհի վրա, ընկնում է Էլվիսի վարած մեքենայի տակ։ Հաջորդ տեսարանում Բոնոն պառկած է հիվանդանոցում, կայծակը հարվածում է սրտի մոնիտորին, և նա վերածվում է MacPhisto-ի: Տեսահոլովակն ավարտվում է Բեթմենների նվագախմբով, որոնք թավջութակներով նվագում են երգի թեման, իսկ Բոնոն հերթով փոխում է կերպարները.

Տեսահոլովակը պարունակում է մի քանի կարևոր հղումներ հենց խմբի պատմությանը․ 80-ականներին մամուլը U2-ի ֆրոնտմենին անվանում էր մեգալոման, նրան հետևում էին լրագրողները. իննսունականների սկզբին երաժիշտները արմատապես փոխեցին իմիջը։  Տեսահոլովակում խմբի անդամները պայքարում են Բեթմենի դեմ, վոկալիստը վերամարմնավորվում է իր հորինված կերպարներում, և անհասկանալի է դառնում, թե ով ով է. դա արվել է Բոնոյին Բարի Սամարացի պատկերող կարծրատիպը կոտրելու համար։

Երաժիշտները հեգնում են լրատվամիջոցների մշտական հիստերիան և կարծրատիպերը։ Գոթեմի թերթի առաջին էջում գրված է մեծ տառերով՝ «Բոնո, Բոնո, Բոնո», հաջորդ էջում՝ «այս մարդը, այսպես կոչված, ռոք աստղ է։ Այնքան արդար: Այնքան ազնիվ: Եվ ի՞նչ»։ Եվ, կարծես պատասխանելով այս հարցին, հաջորդ կադրում Բոնոն իր գլխից հանում է լուսապսակը և վերածում այն սև ակնոցների՝ վերածվելով The Fly-ի կերպարի։

«U2: An Irish Phenomenon» գրքում գրող Վիսնյա Կոգանը կիսել է իր կարծիքը երաժշտական տեսաշարի սիմվոլիզմի մասին․

## Ստեղծագործությունների ցանկ
Թողարկվել են սինգլներ՝ երգերի հավաքածուի երեք տարբերակով։ Սինգլի առաջին երկու տարբերակների Բի-սայդները U2-ի երգերը չեն։ 

Թողարկվել է նաև սինգլի առանց Բի-սայդերի տարբերակը (CD-ով), այն վաճառվել է միայն ԱՄՆ-ի տարածքում, որպես «Ընդմիշտ Բեթմեն» նվերային հրատարակության մաս, կոլեկցիոն կոմիքսի, կոլեկցիոն քարտերի հետ միասին։ 

## Հիթ-շքերթներ

### Շաբաթական հիթ-շքերթներ

### Տարեկան հիթ-շքերթներ

## Հավաստագրումներ

## Թողարկման պատմություն

## Ծանոթագրություններ

## Գրականություն
* 
* 

## Արտաքին հղումներ
* Текст песни на сайте *U2.com*

Կատեգորիա:1995 սինգլներ
Կատեգորիա:Irish Singles Chart գլխավորած սինգլներ
Կատեգորիա:Երգեր այբբենական կարգով
Կատեգորիա:Ռոք երգեր